CELEX: 62020TN0072
Language: el
Date: 2020-02-05 00:00:00
Title: Υπόθεση T-72/20: Προσφυγή της 5ης Φεβρουαρίου 2020 — Satabank κατά ΕΚΤ

20.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 129/3
            
         
      Προσφυγή της 5ης Φεβρουαρίου 2020 — Satabank κατά ΕΚΤ
      (Υπόθεση T-72/20)
      (2020/C 129/04)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Satabank plc (St. Julians, Μάλτα) (εκπρόσωπος: O. Behrends, δικηγόρος)
      
         Καθής: Ευρωπαϊκή Κεντρική Τράπεζα (ΕΚΤ)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της ΕΚΤ της 26ης Νοεμβρίου 2019 με την οποία δεν επιτράπηκε στην προσφεύγουσα η παροχή πρόσβασης στον φάκελό της·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει οκτώ λόγους.
      
                  1.
               
               
                  Με τον πρώτο λόγο προβάλλεται ότι η ΕΚΤ δεν σεβάστηκε το θεμελιώδες ουσιαστικό δικαίωμα της προσφεύγουσας για πρόσβαση στον φάκελό της.
               
            
                  2.
               
               
                  Με τον δεύτερο λόγο προβάλλεται ότι η απόφαση της ΕΚΤ στηρίζεται σε αδικαιολόγητα στενή ερμηνεία του άρθρου 32, παράγραφος 1, του κανονισμού (ΕΕ) 468/2014 (1).
               
            
                  3.
               
               
                  Με τον τρίτο λόγο προβάλλεται ότι η απόφαση της ΕΚΤ προσέβαλε το δικαίωμα της προσφεύγουσας να εκδοθεί επί της υποθέσεώς της απόφαση επαρκώς αιτιολογημένη.
               
            
                  4.
               
               
                  Με τον τέταρτο λόγο προβάλλεται προσβολή του δικαιώματος ακροάσεως της προσφεύγουσας.
               
            
                  5.
               
               
                  Με τον πέμπτο λόγο προβάλλεται παραβίαση της αρχής της ασφάλειας δικαίου.
               
            
                  6.
               
               
                  Με τον έκτο λόγο προβάλλεται παραβίαση της αρχής της αναλογικότητας.
               
            
                  7.
               
               
                  Με τον έβδομο λόγο προβάλλεται ότι η ΕΚΤ παραβίασε την αρχή nemo auditur.
               
            
                  8.
               
               
                  Με τον όγδοο λόγο προβάλλεται προσβολή του δικαιώματος πραγματικής προσφυγής δυνάμει του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
         (1)  Κανονισμός (ΕΕ) 468/2014 της Ευρωπαϊκής Κεντρικής Τράπεζας, της 16ης Απριλίου 2014, που θεσπίζει το πλαίσιο συνεργασίας μεταξύ της Ευρωπαϊκής Κεντρικής Τράπεζας, των εθνικών αρμόδιων αρχών και των εθνικών εντεταλμένων αρχών εντός του ενιαίου εποπτικού μηχανισμού (κανονισμός για το πλαίσιο ΕΕΜ) (ΕΚΤ/2014/17) (ΕΕ 2014, L 141, σ. 1).